Λούφα και παραλλαγή: Σειρήνες στο Αιγαίο

Το ***Λούφα και παραλλαγή: Σειρήνες στο Αιγαίo*** είναι ελληνική κινηματογραφική κωμωδία σε σενάριο και σκηνοθεσία του Νίκου Περάκη.  Πρόκειται για μια παραγωγή του 2005 και διαφημίστηκε ως συνέχεια της ταινίας *[[Λούφα και παραλλαγή]]* του 1984, αν και στην πραγματικότητα δεν έχει ουδεμία σχέση με εκείνη την παραγωγή πέραν του στρατιωτικού περιβάλλοντος. Πραγματική συνέχεια της ταινίας *Λούφας και παραλλαγή* είναι η ταινία *[[BIOS + πολιτεία]]* του 1987, του ίδιου σκηνοθέτη.

Η ταινία πραγματεύεται τα ευτράπελα της στρατιωτικής θητείας μιας ομάδας φαντάρων που καλούνται να αντιμετωπίσουν μια ελληνοτουρκική κρίση στην Πίττα, μια βραχονησίδα του Αιγαίου. Ο έρωτας είναι επίσης ένα από τα κύρια συστατικά της ταινίας.

## Πλοκή

Μια μικρή ομάδα φαντάρων από την Κω πηγαίνει στη βραχονησίδα Πίττα για να αναλάβει υπηρεσία φύλαξης. Τα ξημερώματα της 15ης Αυγούστου 2003 η τουρκική θαλαμηγός *«*Ege Güzeli*»* *(Ομορφιά του Αιγαίου)* επιχειρεί να αποβιβάσει στην Πίττα τρεις ναυαγούς παράνομους μετανάστες, δύο άνδρες και μια εξάχρονη, τους οποίους περιέσωσε πλέοντας σε ελληνικά χωρικά ύδατα. Εκτός από τον Τούρκο καπετάνιο κι έναν ναύτη, στο σκάφος επιβαίνουν δυο υποψήφιες και μία τέως εστεμμένη καλλονή, ένας ρεπόρτερ και ένας καμεραμάν του Bodrum TV, του τοπικού τουρκικού καναλιού που διοργανώνει τα ετήσια καλλιστεία στην κοσμοπολίτικη πρωτεύουσα της χερσονήσου της Αλικαρνασσού.

Η εξαμελής φρουρά του φυλακίου καταλαμβάνει το σκάφος και αναμένοντας άνωθεν διαταγές υποχρεώνει το πλήρωμα να αποβιβαστεί και να φιλοξενηθεί στην νησίδα.

Η χάριν μιας φανταρίστικης φάρσας και λόγω άλλων δυσμενών συνθηκών παρακινδυνευμένη επικοινωνία με την μονάδα αφενός, η αυθεντικότητα χαρακτήρων των εθνοφυλάκων, τα εμφανή προσόντα των καλλονών, η φιλοπατρία των συνοδών τους και η απόγνωση των παράνομων μεταναστών αφετέρου, περιπλέκουν μια εγκάρδια και συγχρόνως εκρηκτική συνάντηση, η οποία κλιμακώνεται σε μια παρ' ολίγον σύρραξη μεταξύ των όμορων κρατών.

Τελικά όλα συμβάλλουν μόνο στην αποδόμηση πολλών στερεοτύπων και περισσότερων προκαταλήψεων.

## Διανομή
* Γιάννης Τσιμιτσέλης - Αλέξανδρος Τζιμπιτζίδης
* Γιώργος Σεϊταρίδης - Χαράλαμπος Παρλαβάντζας (Χάμπος)
* Βίκυ Καγιά - Μαριαλένα Γεωργιάδου
* Ιωάννης Παπαζήσης - Διονύσης Καλούρης (Ντένης)
* Σωκράτης Πατσίκας - Στέφανος Νάκος (Στεφ)
* Στέλιος Ξανθουδάκης - Μανώλης Παπαδάκης
* Ορφέας Αυγουστίδης - Μίνως Σταυρακομαθιακάκης (Survivor)
* Βασίλης Χαραλαμπόπουλος - Λεωνίδας Μπακάκος
* Ρένος Χαραλαμπίδης - Ξενοφών Μακρής
* Αποστόλης Τότσικας - Αντώνης Λειβαδάς
* Τάκης Σπυριδάκης - λοχαγός Γιάννης
* Κατερίνα Μπέη - τηλεπαρουσιάστρια
* Αχμέτ Χατζησουλεϊμάν - Μουχτάρ
* Νίκος Καραπάνος - Παναγιώτης
* Άρης Μπαφαλούκας - Ταγματάρχης Γουβέλης

## Παραγωγή
Η ταινία έκοψε 1.500.000 εισιτήρια από τις πρώτες 8 εβδομάδες προβολής της. Κυκλοφόρησε και με τη μορφή ντιβιντί στις 5 Απριλίου 2006. 

### Διακρίσεις
* Διεθνές Φεστιβάλ Κινηματογράφου Θεσσαλονίκης, 2006, συμμετοχή
* Bratislava International Film Festival, Μπρατισλάβα, 2006, προβολή
* Greek Film Festival (Antipodes), Αυστραλία, 2006, προβολή
* Φεστιβάλ Κινηματογράφου στη Νάπολι, 2007, συμμετοχή
* Φεστιβάλ Τουρκικού Κινηματογράφου στη Γερμανία, Γερμανία, 2007, προβολή
* Ελληνικό Φεστιβάλ Κινηματογράφου, Σαν Φρανσίσκο, 2007, προβολή
* Ελληνικό Φεστιβάλ Κινηματογράφου, Κλήβελαντ, 2007, προβολή
* Los Angeles Greek Film Festival, ΗΠΑ, 2008, προβολή
* Ευρωπαϊκό Φεστιβάλ Κιν/φου στην Πράγα, Τσεχία, 2008, προβολή
* Εβδομάδα Ελληνικού Κινηματογράφου, Μαδρίτη, Albecete, 2008, προβολή
* Ευρωμεσογειακές εκδηλώσεις (έτος Διαλόγου), Κάιρο, 2008, προβολή
* Φεστιβάλ Ελληνικού Κινηματογράφου, Νέα Υόρκη, 2008, προβολή
* European Film Festival, Κινσάσα, 2009, προβολή
* European Film Festival, Λίμα, 2009, προβολή
* Panorama of Greek Cinema, Ουάσινγκτον, 2011, προβολή
* Griechische Filmwoche, Μόναχο, 2012, προβολή
* Greek Film Festival, Νέο Δελχί, 2012, προβολή 

## Παραπομπές


## Εξωτερικοί σύνδεσμοι
*Επίσημη ιστοσελίδα για την ταινία
*Ιστοσελίδα για την ταινία
* ''Λούφα και παραλλαγή, Σειρήνες στο Αιγαίο''  στο Ελληνικό Κέντρο Κινηματογράφου

Κατηγορία:Ελληνικές ταινίες της δεκαετίας 2000
Κατηγορία:Ταινίες του 2005
Κατηγορία:Ελληνόφωνες ταινίες
Κατηγορία:Αγγλόφωνες ταινίες
Κατηγορία:Τουρκόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Νίκου Περάκη
Κατηγορία:Ταινίες σε σενάριο Νίκου Περάκη
Κατηγορία:Ταινίες γυρισμένες στην Ελλάδα
Κατηγορία:Ελληνικές σατιρικές ταινίες